el el el el el el el el el el el el el el el el el el el el el el en ru el en el el el el el el el el el el en el war jbo de it es el el el en el el el el el el el el el el en en en el el el el el el el el el el el el
H ουροδόχος κύστη είναι κοίλο μυικό όργανο το οποίο συλλέγει τα ούρα από τα νεφρά πριν την απέκκρισή τους μέσω της ούρησης. Βρίσκεται στο έδαφος της πυέλου. Τα ούρα εισέρχονται στην κύστη μέσω των ουρητήρων και εξέρχονται από την ουρήθρα.[1]
1. Ανθρώπινο ουροποιητικό σύστημα: 2. Νεφρό, 3. Νεφρική πύελος, 4. Ουρητήρας, 5. Ουροδόχος κύστη, 6. Ουρήθρα. (Αριστερή πλευρά σε μετωπικό επίπεδο)
Αγγεία: 8. Νεφρική αρτηρία και Νεφρική φλέβα, 9. Κάτω κοίλη φλέβα, 10. Κοιλιακή αορτή, 11. Κοινή λαγόνιος αρτηρία και Κοινή λαγόνιος φλέβα
Σε διαφάνεια: 12. Ήπαρ, 13. Παχύ έντερο, 14. Πύελος
Στην ουροδόχο κύστη αποθηκεύονται προσωρινά τα ούρα. Καθιστά δυνατή την εκούσια ούρηση και μόνο από καιρό σε καιρό, παρόλο που τα ούρα ρέουν συνεχώς από τα νεφρά. Όταν η κύστη αδειάζει, οι μύες του σφιγκτήρα στο κάτω μέρος της κύστης χαλαρώνουν έτσι ώστε τα ούρα να ρέουν έξω μέσω της ουρήθρας.[1]
Στους άνδρες, η επιθυμία για ούρηση εμφανίζεται στα 350-750 ml περίπου και στις γυναίκες στα 250-550 ml.[2][3][4] Ανάλογα με τα εξωτερικά και εσωτερικά ερεθίσματα, η παρόρμηση για ούρηση ή ακούσια κένωση μπορεί να εμφανιστεί ακόμη και με σημαντικά μικρότερο γέμισμα. Η μέγιστη χωρητικότητα της ουροδόχου κύστης σε έναν ενήλικα είναι μεταξύ 900 και 1500 ml, ανάλογα με το μέγεθος του σώματος.[5]
Σχέδιο της αντρικής ουροδόχου κύστης.
Η κύστη είναι κοίλο μυικό όργανο το οποίο βρίσκεται στη βάση της πυέλου. Τα ούρα συλλέγονται στην κύστη από τους δύο ουρητήρες, οι οποίοι ενώνονται με την κύστη στο πίσω τμήμα της και συνδέονται με τα νεφρά. Τα ούρα αποβάλλονται από την κύστη μέσω της ουρήθρας, ένα μυικό σωλήνα ο οποίος τελειώνει στο ουρηθρικό στόμιο. Ανατομικά, η κύστη χωρίζεται στον βυθό στην κορυφή και το τρίγωνο της κύστης, το οποίο σχηματίζεται από τα ουρητηρικά στόμια και το στόμιο της ουρήθρας. Στον άντρα, ακριβώς μπροστά από την ουρήθρα βρίσκεται ο προστάτης.
O εξωστήρας μυς της κύστης αποτελείται από λείες μυικές ίνες στο τοίχωμα της κύστης, οργανωμένες σε σπειροειδή, κυκλικά και επιμήκη δεμάτια. Όταν η κύστη διατείνεται, ενεργοποιείται το παρασυμπαθητικό νευρικό σύστημα ώστε να συσπαστεί ο εξωστήρας και κατ'επέκταση να συσπαστεί η κύστη ώστε να αποβληθούν τα ούρα. Έχει βρεθεί ότι στους άντρες η καθιστή θέση βοηθάει να συσπαστεί περισσότερο εξωστήρας.[6]
Η ουροδόχος κύστη διαθέτει μεταβατικό επιθήλιο, το οποίο δεν παράγει βλέννα.[7] Το εσωτερικό επιθήλιο είναι γνωστό και ως ουροθήλιο και θεωρείται ότι ρυθμίζει πτυχές της φυσιολογίας της ουροδόχου κύστης όσον αφορά ερεθίσματα όπως η διάταση κατά τη διάρκεια της πλήρωσης.[8]
↑ 1,0 1,1 «Urinary Bladder | SEER Training». training.seer.cancer.gov. Ανακτήθηκε στις 16 Μαρτίου 2022.
↑ «Urodynamik: Harnblasendruckmessung (Zystometrie)». www.urologielehrbuch.de. Ανακτήθηκε στις 16 Μαρτίου 2022.
↑ Boron, Walter F.· Boulpaep, Emile L. (2016). Medical Physiology. 3: Elsevier Health Sciences. σελ. 738. ISBN 9781455733286. Ανακτήθηκε στις 1 Ιουνίου 2016.
↑ Walker-Smith, John· Murch, Simon (1999). Cardozo, Linda, επιμ. Diseases of the Small Intestine in Childhood (4 έκδοση). CRC Press. σελ. 16. ISBN 9781901865059. Ανακτήθηκε στις 1 Ιουνίου 2016.
↑ «Small Bladder Capacity: Treatment in NYC – Urinary and Bladder Problems» (στα Αγγλικά). Ανακτήθηκε στις 16 Μαρτίου 2022.
↑ de Jong, Y; Pinckaers, JH; Ten Brinck, RM; Lycklama À Nijeholt, AA; Dekkers, OM (2014). «Urinating Standing versus Sitting: Position Is of Influence in Men with Prostate Enlargement. A Systematic Review and Meta-Analysis.». PLOS ONE 9 (7): e101320. doi:10.1371/journal.pone.0101320. PMID 25051345.
↑ Chin T, Liu , Tsai H, Wei C (September 2007). «Vaginal reconstruction using urinary bladder flap in a patient with cloacal malformation». Journal of Pediatric Surgery 42 (9): 1612–5. doi:10.1016/j.jpedsurg.2007.04.040. PMID 17848259.
↑ «Urothelial/lamina propria spontaneous activity and the role of M3 muscarinic receptors in mediating rate responses to stretch and carbachol». Urology. 78 (6): 1442.e9-15. December 2011. doi:10.1016/j.urology.2011.08.039. PMID 22001099.